ORI จัดทัพ 23 โครงการลุยไตรมาส 2 ส่งแคมเปญ “เว้นระยะผ่อนสูงสุด 3 ปี” พร้อมจองผ่านออนไลน์
ORI จัดทัพ 23 โครงการลุยไตรมาส 2 พร้อมแคมเปญ "เว้นระยะผ่อนสูงสุด 3 ปี" เปิดจอง-ทำสัญญา-ตรวจห้อง-โอนกรรมสิทธิ์ ผ่าน 3 ช่องทางออนไลน์ "LINE, Lazada, Shopee"
ORI จัดทัพ 23 โครงการลุยไตรมาส 2 พร้อมแคมเปญ "เว้นระยะผ่อนสูงสุด 3 ปี" เปิดจอง-ทำสัญญา-ตรวจห้อง-โอนกรรมสิทธิ์ ผ่าน 3 ช่องทางออนไลน์ "LINE, Lazada, Shopee"
20 เม.ย. 2563

นายเกรียงไกร กรีบงการ ประธานเจ้าหน้าที่บริหาร บริษัท ออริจิ้น คอนโดมิเนียม จำกัด ในเครือบริษัท ออริจิ้น พร็อพเพอร์ตี้ จำกัด (มหาชน) หรือ ORI เปิดเผยว่า ในช่วงไตรมาส 2/2563 บริษัทในเครือออริจิ้นได้นำโครงการในเครือ รวม 23 โครงการ มาจัดแคมเปญร่วมกันภายใต้ชื่อ “Keep Your Distance” ให้ผู้บริโภคได้ “เว้นระยะผ่อน” เพื่อให้ผู้บริโภคสามารถเข้าถึงโครงการที่อยู่อาศัยคุณภาพได้ง่ายขึ้น
โดยเริ่มต้นจากบริษัท ออริจิ้น คอนโดมิเนียม จำกัด และบริษัท ออริจิ้น อีอีซี จำกัด ได้นำโครงการคอนโดมิเนียมพร้อมอยู่ (Ready to move) เข้าร่วมแคมเปญจำนวน 13 โครงการ ประกอบด้วย ประกอบด้วย 1.นอตติ้ง ฮิลล์ สุขุมวิท-แพรกษา เริ่มต้น 1.59 ล้านบาท 2.ไนท์บริดจ์ พหลโยธิน อินเตอร์เชนจ์ เริ่มต้น 2.69 ล้านบาท 3.ไนท์บริดจ์ สกาย ริเวอร์ โอเชี่ยน เริ่มต้น 4.59 ล้านบาท 4.เคนซิงตัน สุขุมวิท-เทพารักษ์ เริ่มต้น 1.59 ล้านบาท 5.เคนซิงตัน พหลโยธิน 63 เริ่มต้น 1.99 ล้านบาท 6.เคนซิงตัน เกษตร แคมปัส เริ่มต้น 3.49 ล้านบาท
รวมทั้ง 7.ไนท์บริดจ์ ติวานนท์ เริ่มต้น 3.99 ล้านบาท 8.ไนท์บริดจ์ คอลลาจ รามคำแหง เริ่มต้น 2.79 ล้านบาท 9.บี ลอฟท์ สุขุมวิท 107 เริ่มต้น 1.99 ล้านบาท 10.บี ลอฟท์ ไลท์ สุขุมวิท 107 เริ่มต้น 2.05 ล้านบาท 11.บี ลอฟท์ ไลท์ สุขุมวิท 115 เริ่มต้น 1.99 ล้านบาท 12.ไนท์บริดจ์ ดิ โอเชี่ยน ศรีราชา เริ่มต้น 2.79 ล้านบาท 13.นอตติ้ง ฮิลล์ แหลมฉบัง-ศรีราชา เริ่มต้น 2.49 ล้านบาท โดยลูกค้าจะได้รับสิทธิ์อยู่ฟรีสูงสุดถึง 3 ปี ฟรีค่าใช้จ่าย ณ วันโอน และมีโอกาสได้รับเครื่องใช้ไฟฟ้าสูงสุดถึง 5 รายการ นอกจากนี้ ลูกค้าจะได้รับอัตราดอกเบี้ยพิเศษจากธนาคารพันธมิตรของออริจิ้นอีกด้วย
ด้าน นายสิริพงศ์ ศรีสว่างวงศ์ ประธานเจ้าหน้าที่บริหาร บริษัท พาร์ค ลักชัวรี่ จำกัด ผู้พัฒนาคอนโดมิเนียมระดับลักชัวรี่ในเครือออริจิ้น พร็อพเพอร์ตี้ กล่าวว่า บริษัทนำโครงการคอนโดมิเนียมพร้อมอยู่ระดับลักชัวรี่เข้าร่วมแคมเปญ Keep Your Distance 2 โครงการ ได้แก่ 1.ไนท์บริดจ์ ไพร์ม สาทร โครงการที่มีห้องแบบ Duo Space เพดานสูง 4.4 เมตรแห่งเดียวใจกลางสาทร และ 2.พาร์ค ออริจิ้น พร้อมพงษ์ โครงการเด่นใจกลางพร้อมพงษ์ที่รายล้อมด้วยเมกะโปรเจ็คท์สำคัญจำนวนมาก โดยลูกค้าจะได้รับสิทธิ์อยู่ฟรีนานสูงสุด 2 ปี ฟรีค่าส่วนกลางสูงสุด 3 ปี ในราคาเริ่มต้นเพียง 4.99 ล้านบาท
ทั้งนี้ ภายใต้สถานการณ์ COVID-19 เครือออริจิ้นยังได้อำนวยความสะดวกให้แก่ผู้บริโภคที่สนใจโครงการด้วยกลยุทธ์ “Always Online” ให้ลูกค้าสามารถทำธุรกรรมที่เกี่ยวข้องกับการซื้อ-ขายคอนโดมิเนียม 15 โครงการที่เข้าร่วมแคมเปญได้อย่างครบวงจรผ่านช่องทางออนไลน์ โดยไม่จำเป็นต้องไปที่โครงการด้วยตัวเอง
โดยเริ่มต้นจากการเปิดช่องทางจอง 3 แพลทฟอร์ม ได้แก่ 1.LINE Official Account และ LINE My Shop ภายใต้ชื่อ @OriginProperty และ @PARKLUXURY 2.Official Store บน Lazada ภายใต้ชื่อ Origin Property และ 3.Official Store บน Shopee ภายใต้ชื่อ Origin Property พร้อมสิทธิ์จองคอนโดออนไลน์ในราคาเพียง 1,999 บาทเท่านั้น พิเศษ! สำหรับผู้ที่จอง 2 โครงการภายใต้พาร์ค ลักชัวรี่ผ่านช่องทางออนไลน์ จะได้รับบริการตรวจห้องและฆ่าเชื้อไวรัส COVID-19 ฟรีอีกด้วย
ขณะเดียวกัน ยังให้ลูกค้าสามารถยื่นทำสัญญา ตรวจรับมอบห้อง ทำเรื่องโอนกรรมสิทธิ์ ผ่านช่องทางออนไลน์ได้เช่นกัน โดยยื่นเรื่องต่างๆ เข้ามาผ่านทาง LINE Official Account จากนั้นจะมีทีมงานบริการจัด-ส่งเอกสารต่างๆ ให้ถึงที่ มีบริการตรวจความเรียบร้อยของห้องและอัปเดตความคืบหน้าผ่านช่องทาง LINE และแอปพลิเคชั่น Origin Connect เช่นเดียวกับการโอนกรรมสิทธิ์ที่ผู้บริโภคไม่จำเป็นต้องเดินทางไปกรมที่ดินด้วยตัวเอง
“วันนี้ทั้ง Mindset และ Customer Journey ของผู้บริโภคเกี่ยวกับการซื้ออสังหาริมทรัพย์กำลังเปลี่ยนแปลงไป ชีวิตในช่วง COVID-19 และหลัง COVID-19 จะพึ่งพาแพลทฟอร์มออนไลน์มากขึ้น ออริจิ้นเองก็ปรับตัวด้วยการสร้าง Full Services of Online Journey ถ้าจะหาข้อมูล ก็แค่เข้ามาที่ Youtube Channel ของ Origin Property ถ้าต้องการจอง เรามี 3 แพลทฟอร์มรองรับ ถ้าต้องการตรวจรับห้อง เรามีทีมงานเข้าไปตรวจเช็คให้ พร้อมถ่ายวิดีโอจากห้องของคุณกลับมาให้ดู เราทำให้ทุกขั้นตอน Always Online รองรับ New Normal ที่กำลังเกิดขึ้นกับผู้บริโภค” นายสิริพงศ์ กล่าว
ส่วน นางศุภลักษณ์ จันทร์พิทักษ์ ประธานเจ้าหน้าที่บริหาร บริษัท บริทาเนีย จำกัด ผู้พัฒนาโครงการบ้านจัดสรรในเครือออริจิ้น พร็อพเพอร์ตี้ เปิดเผยว่า บริทาเนียได้นำโครงการบ้านจัดสรรเข้าร่วมแคมเปญ “Keep Your Distance” จำนวน 8 โครงการ ได้แก่ 1.บริทาเนีย เมกะทาวน์ บางนา ทาวน์โฮม เริ่มต้น 3.29 ล้านบาท และบ้านแฝดเริ่มต้น 5.39 ล้านบาท 2.บริทาเนีย บางนา กม.12 บ้านเดี่ยว เริ่มต้น 5.69 ล้านบาท
รวมทั้ง 3.บริทาเนีย วงแหวน-หทัยราษฎร์ ทาวน์โฮม เริ่มต้น 2.89 ล้านบาท และบ้านแฝด เริ่มต้น 4.89 ล้านบาท 4.บริทาเนีย บางนา สุวรรณภูมิ (กม.26) เริ่มต้น 3.99 ล้านบาท 5.บริทาเนีย บางนา กม.42เริ่มต้น 2.19 ล้านบาท 6.บริทาเนีย คูคต สเตชั่น เริ่มต้น 5 ล้านบาท 7.บริทาเนีย สายไหม เริ่มต้น 3.29 ล้านบาท พร้อมโปรโมชั่นพิเศษฟรีค่าส่วนกลาง 2 ปี 8.แกรนด์ บริทาเนีย วงแหวน รามอินทรา เริ่มต้น 6 ล้านบาท โดยสำหรับกลุ่มบ้านจัดสรร มอบสิทธิ์อยู่ฟรีสูงสุด 2 ปี ฟรีค่าใช้จ่าย ณ วันโอน นอกจากนี้ ในแต่ละโครงการยังมีสิทธิพิเศษเพิ่มเติมแตกต่างกันไป อาทิ ฟรีแอร์ทุกห้องนอน ค่าจองเพียง 999 บาท
สำหรับกลุ่มโครงการบ้านจัดสรร สามารถจองได้ที่สำนักงานขายโครงการ หรือใน Official Store บน Lazada ภายใต้ชื่อ Origin Property ขณะที่กลุ่มคอนโดมิเนียม สามารถจองได้ทั้งที่สำนักงานขายโครงการ หรือผ่าน Lazada, Shopee และ LINE Official Account ชื่อ @OriginProperty และ @PARKLUXURY ถึง 30 มิ.ย.นี้ สอบถามเพิ่มเติมโทร 020-300-000
ทั้งนี้บริษัท ออริจิ้น พร็อพเพอร์ตี้ จำกัด (มหาชน) มีโครงสร้างธุรกิจหลากหลาย ประกอบด้วย 1.ธุรกิจพัฒนาที่อยู่อาศัยเพื่อการขาย (Residential Development Business) พัฒนาคอนโดมิเนียมและบ้านจัดสรรมาแล้ว 73 โครงการ เช่น แบรนด์ พาร์ค ออริจิ้น (PARK ORIGIN) ดิ ออริจิ้น (The Origin) ไนท์บริดจ์ (KnightsBridge), นอตติ้ง ฮิลล์ (Notting Hill), เคนซิงตัน (Kensington) และ บริทาเนีย (BRITANIA) รวมมูลค่าโครงการกว่า 114,000 ล้านบาท ปัจจุบัน มีบริษัทย่อยในกลุ่มนี้หลายบริษัท อาทิ บริษัท ออริจิ้น คอนโดมิเนียม จำกัด บริษัท พาร์ค ลักชัวรี่ จำกัด บริษัท บริทาเนีย จำกัด และบริษัท ออริจิ้น อีอีซี จำกัด
2.ธุรกิจที่สร้างรายได้ต่อเนื่อง (Recurring Income Business) เช่น โรงแรม เซอร์วิส อพาร์ตเมนท์ ค้าปลีก ปัจจุบัน ดำเนินงานภายใต้ บริษัท วัน ออริจิ้น จำกัด 3.ธุรกิจบริการ (Service Business) เช่น ธุรกิจการจัดการอสังหาริมทรัพย์ ธุรกิจตัวแทนซื้อ ขาย เช่า อสังหาริมทรัพย์ ธุรกิจที่ปรึกษาด้านอสังหาริมทรัพย์ ปัจจุบัน ดำเนินงานภายใต้บริษัท พรีโม เซอร์วิส โซลูชั่น จำกัด